02014R1030 — SL — 26.05.2016 — 001.002

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B IZVEDBENA UREDBA KOMISIJE (EU) št. 1030/2014 z dne 29. septembra 2014 o določitvi izvedbenih tehničnih standardov glede enotnih obrazcev in datuma za razkritje vrednosti, uporabljenih za določitev globalnih sistemsko pomembnih institucij v skladu z Uredbo (EU) št. 575/2013 Evropskega parlamenta in Sveta (Besedilo velja za EGP) (UL L 284 30.9.2014, str. 14)

spremenjena z:









▼B

IZVEDBENA UREDBA KOMISIJE (EU) št. 1030/2014

z dne 29. septembra 2014

o določitvi izvedbenih tehničnih standardov glede enotnih obrazcev in datuma za razkritje vrednosti, uporabljenih za določitev globalnih sistemsko pomembnih institucij v skladu z Uredbo (EU) št. 575/2013 Evropskega parlamenta in Sveta

(Besedilo velja za EGP)







▼M1

Člen 1

Enotna oblika

GSPI sporočijo informacije, ki se uporabljajo za določitev GSPI (kazalniki, pomožni podatki in pojasnjevalne postavke), zadevnemu organu v elektronski obliki z uporabo obrazca v Prilogi k tej uredbi, pri čemer upoštevajo dodatne specifikacije osnovnih podatkov in navodila, ki jih vsako leto izda zadevni organ. GSPI z uporabo navedenega obrazca in ob upoštevanju navedenih specifikacij in navodil javno razkrijejo vrednosti kazalnikov, uporabljenih za določitev rezultatov institucij v skladu z metodologijo za določitev iz Uredbe (EU) št. 1222/2014.

GSPI niso dolžne javno razkriti pomožnih podatkov in pojasnjevalnih postavk.

▼B

Člen 2

Datum razkritja

GSPI informacije ob zaključku poslovnega leta iz člena 1 javno razkrijejo najpozneje štiri mesece po zaključku posameznega poslovnega leta.

Zadevni organi lahko institucijam, katerih poslovno leto se zaključi 30. junija, dovolijo sporočanje vrednosti kazalnikov, ki temeljijo na njihovem stanju na dan 31. decembra. Informacije se v vsakem primeru razkrijejo najkasneje 31. julija.

Člen 3

Mesto razkritja

Institucije lahko vrednosti kazalnikov, navedenih v obrazcu iz Priloge k tej uredbi, javno razkrijejo na mediju, ki ga določijo za razkrivanje informacij, zahtevanih v delu 8 Uredbe (EU) št. 575/2013, v skladu s členom 434 navedene uredbe.

Če razkritja vrednosti kazalnikov niso vključena na medij iz prvega odstavka, GSPI navedejo neposreden sklic na dokončana razkritja na spletni strani institucije ali na medij, na katerem so razkritja na voljo.

▼M1

Zadevni organi navedene izpolnjene obrazce, vključno s pomožnimi podatki in pojasnjevalnimi postavkami, takoj ko GSPI razkrijejo navedene informacije, pošljejo EBA. EBA razkrije izpolnjeni obrazec, razen pomožnih podatkov in pojasnjevalnih postavk, na svoji spletni strani za potrebe centralizacije.

▼B

Člen 4

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

▼M1









PRILOGA

OBRAZEC ZA DOLOČITEV GLOBALNIH SISTEMSKO POMEMBNIH INSTITUCIJ (GSPI)

Splošni bančni podatki







Oddelek 1: Splošne informacije a. Splošne informacije, ki jih zagotovi zadevni nadzorni organ: (1) Oznaka države (2) Ime banke (3) Datum poročanja (llll-mm-dd) (4) Valuta poročanja b. Splošne informacije, ki jih zagotovi institucija, ki poroča: (1) Enota, ki poroča (2) Računovodski standard (3) Datum javnega razkritja (llll-mm-dd) (4) Jezik javnega razkritja (5) Spletni naslov javnega razkritja

Kazalnik velikosti







Oddelek 2: Skupni znesek izpostavljenosti Znesek

Kazalniki medsebojne povezanosti







Oddelek 3: Sredstva znotraj finančnega sistema Znesek







Oddelek 4: Obveznosti znotraj finančnega sistema Znesek







Oddelek 5: Nedospeli vrednostni papirji Znesek

Kazalniki nadomestljivosti/finančne infrastrukture institucije







Oddelek 6: Plačila, izvedena v letu poročanja (brez plačil znotraj skupine) Znesek







Oddelek 7: Sredstva v skrbništvu Znesek







Oddelek 8: Prevzeti posli na trgih dolžniških in lastniških finančnih instrumentov Znesek

Kazalniki kompleksnosti







Oddelek 9: Hipotetični znesek izvedenih finančnih instrumentov OTC Znesek







Oddelek 10: Vrednostni papirji, namenjeni trgovanju in razpoložljivi za prodajo Znesek







Oddelek 11: Sredstva ravni 3 Znesek

Kazalniki mednarodne dejavnosti







Oddelek 12: Terjatve v sodni pristojnosti druge države Znesek







Oddelek 13: Obveznosti v sodni pristojnosti druge države Znesek

Pomožni podatki







Oddelek 14: Pomožni kazalniki Znesek